Diari Oficial de la Generalitat Valenciana


Sumari del DOGV 13, del 01-01-1980 (1980/801332)

DECRET pel qual hom estructura i organitza la Conselleria de Turisme.
---------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1979/09/24/(4)/dof/vci/html**

### Dades del document

Número de DOGV
:   13

Data del DOGV
:   01-01-1980

Secció del DOGV
:   DISPOSICIONS GENERALS

Número del document
:   1980/801332


Data del document
:   24-09-1979

Organisme emissor
:   Presidència del Consell

Tipus de document
:   Decret

Anàlisi jurídica

Decret pel qual hom estructura i organitza la Conselleria de Turisme.  
D'acord amb el Reial Decret- Llei 10/78 i el Reial Decret 477/78, ambdós de 17 de març, que concedeixen i desenvolupen el Règim Pre- autonòmic per al País Valencià fent Us de les facultats que concedeix al Consell del País Valencià el Títol 1.er, Capítol 1 i Article 10 i concordants del seu Reglament de Règim Interior, i a proposta del Conseller de Turisme, el Ple del Consell, en la seua sessió de 24 de setembre de 1979, va aprovar l'estructura i organització de la Conselleria de Turisme, i en compliment d'aquest acord  
DISPOSE:  
Article primer.- Són Organs de l'Administració del País Valencià que exerciran les competències atribuïdes o que se li atribuesquen al Consell del País Valencià.  
1.1. El Ple del Consell del País Valencià.  
1.2. El Conseller de Turisme.  
1.3. Els Directors Generals.  
1.4. La Comissió de Turisme del País Valencià.  
Article segon.- Correspon al Ple del Consell del País Valencià la decisió en totes les matèries reservades en les seues disposicions pròpies al Consell de Ministres transferides o que puguen ser objecte de transferència en el futur.  
Article tercer.- 3.1. Per a l'exercici de les seues funcions la Conselleria de Turisme estarà integrada per les unitats següents:  
1. Secretaria General Tècnica.  
2. Direcció General d'Empreses i Activitats Turístiques.  
3. Direcció General de Promoció i Ordenació del Turisme.  
4. Comissió de Turisme del País Valencià.  
3.2. Sens perjudici de la seua dependència funcional al departament corresponent hom crea i queden adscrites directament al Conseller:  
a) Gabinet Tècnic.  
b) Assessoria Econòmica.  
3.3. La Secretaria General Tècnica a la qual queden adscrites:  
a) Assessoria Jurídica.  
b) Inspecció de Serveis.  
3.4. La Direcció General d'E. i A. T. realitzarà les funcions administratives delegades del Conseller, que en Decret a banda s'esmenten. Per a l'assoliment d'aquest fi estarà integrada en les unitats següents:  
a) Subdirecció General per a València i Castelló.  
b) Subdirecció General per a Alacant.  
I al seu torn hi queden integrades les següents unitats:  
- Servei Territorial de Turisme de València.  
- Servei Territorial de Turisme de Castelló.  
- Servei Territorial de Turisme d'Alacant,  
3.5. La Direcció General de Promoció i Ordenació Turística realitza les funcions administratives delegades del Conseller amb la seua matèria que en Decret a banda es deleguen; per a l'assoliment d'aquest fi estaran integrades en les següents unitats:  
a) Comissaria de Promoció de Turisme per a Alacant Sud.  
Comissaria de Promoció de Turisme per a Costa Blanca.  
Comissaria de Promoció de Turisme per a Marquesat.  
Comissaria de Promoció de Turisme per a "Costa del Azahar".  
b) Així mateix queden integrades en aquesta Direcció General les Oficines d'Informació i Turisme.  
3.6. Es crea un òrgan consultiu sota la presidència del Conseller de Turisme, que es denominarà Comissió de Turisme del País Valencià, i la composició del qual es desenvoluparà posteriorment per ordre de la Conselleria.  
II. Secretaria General Tècnica  
Article primer.- La Secretaria General Tècnica, a través del seu titular, acomplirà les següents funcions:  
a) Prestar assistència tècnica al Conseller i representar-lo amb la seua expressa delegació.  
b) Elaborar els Projectes de Plans Generals d'Actuació i Programes de Necessitats del Departament coordinant els treballs realitzats a la Conselleria.  
c) Elaborar i recopilar informació i actuacions en matèria de Turisme.  
d) Ostentar la direcció de persona de la Conselleria, tot realitzant estudis i formulant propostes sobre organització i mètodes de treball.  
e) Organitzar i mantenir un registre general de la Conselleria.  
f) Acomplir la Vice- Presidència de la Comissió de Turisme del País Valencià.  
g) Organitzar i coordinar els serveis d'informació i publicacions de la Conselleria.  
h) Exercir la funció comptable i d'ordenació de pagaments.  
i) Acomplir qualssevol altres funcions que li encomane el Conseller.  
Donat a València, a 24 de setembre de 1979.  
El President del Consell   
JOSEP LLUIS ALBIÑANA OLMOS


Còpia Permalink ELI